ટેસ્ટ મેચમાં સારા પ્રદર્શન કરવા છતાં રવિચંદ્રન અશ્વિન અને રવિંન્દ્ર જાડેજાને ટી20 જેવા શોર્ટ ફોર્મેટમાં ભારતીય ટીમમાં જગ્યા મળેલ નથી. અશ્વિન અને જાડેજાની અવગણનાથી ક્રિકેટપ્રેમીઓમાં નારાજગી દેખવા મળી છે. શ્રીલંકા અને ઓસ્ટ્રેલિયાની વિરુદ્ધ વન ડે શ્રેણીમાં આરામ આપ્યા બાદ હવે તેમને ઓસ્ટ્રેલિયાની વિરુદ્ધ ત્રણ ટી20 મેચની શ્રેણીમાં પણ જગ્યા આપવામાં આવી નથી. યુજવેન્દ્ર ચહલ અને કુલદીપ યાદવના હાલનાં સારા પ્રદર્શન જાડેજા અને અશ્વિનને ટીમની બહાર રાખવાનું કારણ માનવામાં આવી રહ્યુ છે. આ બંને દિગ્ગજોની અવગણનાથી ક્રિકેટપ્રમીઓમાં નારાજગી વધી રહી છે. લોકોએ ટ્વીટર દ્ધારા આ ગુસ્સાને જાહેર કર્યો હતો.